Frits Goedgedrag

Frits Martinus de los Santos Goedgedrag (født 1. november 1951 på Aruba) er guvernør i Curaçao. Han var den siste guvernør i De nederlandske Antiller da dette landet ble oppløst 10. oktober 2010.«Gouverneurs voor Curaçao en Sint Maarten» , Radio Nederland Wereldomroep, 7. september 2010. Han overtok da som den første guvernør i Curaçao etter at landet ble en likestilt stat i Kongeriket Nederlandene.

Goedgedrag er statstjenestemann og har arbeidet i forvaltningen for både De nederlandske Antiller og Bonaire. Fra 1992 til 1998 var han Bonaires gezaghebber eller administrator. Han overtok embetet som guvernør i De nederlandske Antiller 1. juli 2002. Han gjorde seg i 2003 bemerket ved å nekte valgvinneren Anthony Godett å danne regjering på bakgrunn av anklager om bedrageri og korrupsjon.  

Goedgedrag er ridder av Oranje-Nassau-ordenen.

 Referanser 

 Eksterne lenker 
 Who is Governor Frits Goedgedrag?, The Governor of the Netherlands Antilles

Kategori:Personer etter føde- eller oppvekststed i Aruba
Kategori:Nederlandske politikere
Kategori:Curaçaos guvernører
Kategori:Fødsler i 1951